Bitcoin-ras: Falt 29 prosent fra toppnoteringen

Bitcoin har lagt bak seg rekord etter rekord i høst. Men de siste dagene har vært et mareritt for kryptovalutaen.

KRAFTIG FALL: Verdien på bitcoin falt kraftig i helgen. Vis mer byoutline Foto: Dado Ruvic Reuters

Publisert: Oppdatert: 13. november 2017 08:21 , Publisert: 13. november 2017 07:57

Bitcoin har hatt tøffe dager siden toppnoteringen onsdag. Ifølge Coinmarketcap.com nådde bitcoin da 7.776,42 dollar.

I helgen var hele 29,1 prosent av verdien borte, og solgte du for laveste sum fikk du bare 5.519,01 dollar per bitcoin.

Mandag morgen er prisen noe opp igjen, og en bitcoin koster 6.196,43 dollar.

Onsdagens topp kom etter kanselleringen av en ny bitcoin-avløper, men i etterkant er det den forrige avløperen, bitcoin cash, som har fått økt verdien sin.

Etter kanselleringen har brukere hatt mulighet til å velge mellom de to versjonene av kryptovalutaen.

Les også Bitcoin faller etter avlyst splitt: – En avgjørende tid for bitcoins fremtid

Ifølge Coindesk.com, som følger kryptovalutamarkedet tett, er det en direkte sammenheng med at folk kvitter seg med bitcoin og økningen av verdien til bitcoin cash.

Ifølge nettstedet har verdien på bitcoin cash økt med 400 prosent i helgen, fra 650 dollar fredag opp til 2.500 dollar, ifølge Forbes.

Det som skjer er at bitcoin-tilhengere nå bytter fra bitcoin til bitcoin cash, sier Mike Kayamori, sjef ved Tokyo-baserte Quoine, til Bloomberg.

– Det er panikk rundt det som nå skjer, men det er ingen grunn til å få panikk. Bare hold på begge alternativene til vi ser hvordan det utvikler seg, sier Kayamori.

Les også Bitcoin nådde nok en milepæl: Markedsverdien har nådd 100 milliarder dollar

Kampen som nå utkjempes har helt klart to sider – og mens noen påstår at bitcoin er i ferd med å dø, mener andre at det er sludder.

Bitcoin har nådd nye toppnoteringer gang på gang gjennom høsten, og mens skeptikerne kaller bitcoins ekstreme vekst en boble, har kryptovalutaen samtidig blitt så stor at mange investorer ikke lenger kan ignorere den, skriver Bloomberg.

Splitting av bitcoin Den første splitten av bitcoin ble gjort i august, der man fikk en ny valuta kalt bitcoin cash (BCH). Årsaken til splitten var å øke transaksjonshastigheten og gjøre det billigere å kjøpe og selge bitcoin.



Den andre planlagte splitten som ble kalt Segwit2x skulle etter planen skje den 16. november, og skulle utvide blokkene i bitcoin-systemet, også for å øke transaksjonshastigheten, men ble avlyst etter press fra flere aktører i miljøet. Vis mer vg-expand-down

Her kan du lese mer om Bitcoin